        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL
STENOGRAMA ȘEDINȚEI ORDINARE  
din data de 31 martie 2022
                           Ședința a fost  convocată în conformitate cu prevederile art.134(4) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 



În conformitate cu prevederile art.228 din  Ordonanța de Urgență nr.57/2019 privind Codul Administrativ coroborat cu prevederile <LLNK 12003   161 12 2D2   1 41>cartea I titlul IV din Legea nr. 161/2003, cu modificările şi completările ulterioare, d-ul consilier Maier Cristian arată consiliului faptul că , se abține, nu va lua parte la dezbaterea și votarea proiectului de hotărâre nr.32/2022 privind aprobarea unui schimb de terenuri, fiind parte interesată



Consilierii au luat act despre declarația d-lui consilier Maier Cristian.


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi.  




Se trece la discutarea proiectelor de hotărâri
                    1. Adoptarea unui proiect de hotărâre (27) cu privire la rectificarea bugetului local pe anul 2022 
                          2.  Adoptarea unui proiect de hotărâre (28) cu privire la stabilirea  prețului de pornire la licitație  pentru 79,07  mc, masă  lemnoasă  provenită din producția anului 2022  
                           3.  Adoptarea unui proiect de hotărâre (29) cu privire la modificarea Art.1(2) din  Hotărârea  Consiliului local orășenesc Borsec  nr.101/2021 trecerea în domeniul privat al orașului a  unui  imobil, teren intravilan, dezmembrare  și  intabularea acestuia  




4. Adoptarea unui proiect de hotărâre (30) cu privire la indexarea impozitelor şi taxelor locale  pentru anul 2023 cu rata inflației  



5.  Adoptarea unui proiect de hotărâre (31) cu privire la intabularea suprafețelor de teren atribuite conform Legii nr.15/2003  




6. Adoptarea unui proiect de hotărâre (32) cu privire la aprobarea unui schimb de terenuri. 


            7. Adoptarea unui proiect de hotărâre (33) cu privire la alegerea președintelui de ședință , care va prezida ședințele consiliului din luna, mai, iunie și iulie 2022.



8. Adoptarea unui proiect de hotărâre (34)cu privire la decontarea navetei cadrelor didactice 



9.  Adoptarea unui  proiect de hotărâre (35) cu privire la aprobarea depunerii proiectului ” Reabilitare termică a clădirilor rezidențiale multifamiliale din orașul Borsec” - Componenta : strada Pietrii Bloc E3,
                        10.   Adoptarea  proiect de hotărâre (36) cu privire la aprobarea depunerii proiectului ” Reabilitare termică a clădirilor rezidențiale multifamiliale din orașul Borsec” - Componenta : strada Topliței A1,
                  11.  Adoptarea  proiect de hotărâre (37) cu privire la aprobarea depunerii proiectului ” Reabilitare termică a clădirilor rezidențiale multifamiliale din orașul Borsec” - Componenta : strada Topliței Bloc K,J


Fiecare proiect a fost prezentat în detaliu consilierilor și a fost arătat faptul că , a fost acordat și avizul de aprobare a documentațiilor.


Supus la vot fiecare proiect în parte a fost aprobat după cum urmează:

Proiectul de hotărâre nr.27/2022, a fost aprobat cu 10 voturi pentru 
Proiectul de hotărâre nr.28/2022


Se  solicită o informare amănunțită despre situația masei lemnoase, ce suprafață de pădure are orașul în proprietate, sumele cu care au fost câștigate licitațiile și alte informații relevante.



Se arată faptul că, pentru populație în ultima perioadă nu au fost acordate lemn de foc. Sunt persoane în vârstă cu venituri foarte mici, care nu au de unde să cumpere lemn de foc.



Este prezentat faptul că, prețul de vânzare a masei lemnoase acordată populației nu a fost mai ieftin decât prețul practicat de ocol. Diferența a fost în distanța de transport care costă foarte mult.



Pentru acordare lemn de foc  populației este necesară  deschiderea unei partizi în acest sens, care trebuie exploatată de către un  agent economic atestat pe bază de licitație și contract de prestări servicii.



Urmează , ca problema să fie discutată cu Ocolul Silvic Borsec și  găsirea unei  soluții în acest sens.



În cazul în care nu se va rezolva această problemă, putem liniștit să facem depozitul de masă lemnoasă care va fi gol și nu va avea nici un rol.
                                   a fost aprobat cu 8  voturi pentru 
D-ul consilier Balla Ferencz și Maier Cristian se abțin de la vot. ( în conformitate cu prevederile  art.139(10) din Ordonanța de urgență nr.57/2019 privind Codul Administrativ , abținerile se numără la voturile împotrivă ).
 Proiectul de hotărâre nr.29/2022, a fost aprobat cu 10 voturi pentru 
Proiectul de hotărâre nr.30/2022, a fost aprobat cu 10 voturi pentru 

Proiectul de hotărâre nr.31/2022, a fost aprobat cu 10 voturi pentru 

Proiectul de hotărâre nr.32/2022 a fost aprobat cu 8 voturi pentru D-ul consilier Balla Ferencz  se abțin de la vot. ( în conformitate cu prevederile  art.139(10) din Ordonanța de urgență nr.57/2019 privind Codul Administrativ , abținerile se numără la voturile împotrivă ).

   Proiectul de hotărâre nr.33/2022, a fost aprobat cu 10 voturi pentru  

   Proiectul de hotărâre nr.34/2022, a fost aprobat cu 10 voturi pentru  

   Proiectul de hotărâre nr.35, 36 și 37/2022, 



  Este arătat faptul că, Ghidul  specific privind Condiții de accesare a fondurilor europene aferente Planului național de redresare şi reziliență în cadrul apelului de proiecte PNRR/2022/C5/1/A.1/1, componenta 5 - Valul renovării, axa 1 - Schema de granturi pentru eficiență energetică şi reziliență în clădiri rezidențiale multifamiliale, operațiunea A.1 - Renovarea integrată (consolidare seismică şi renovarea energetică moderată) a clădirilor rezidențiale multifamiliale, a apărut luni ( 28 martie 2022) platforma de depunere a  proiectului  ” Reabilitare termică a clădirilor rezidențiale multi familiale din orașul Borsec” - Componenta; strada Topliței  Bloc K,J, și A 1, strada Pietrii Bloc E3, va fi aplicabil din data de 01 aprilie 2022, orele 10,00, termen până la care toate documentațiile necesare depunerii trebuie să fie gata împreună cu hotărârile prezentate.




Este o posibilitate de finanțare  prin PNRR 100%. Din cele trei blocuri urmează să vedem care va intra la finanțare  existând posibilitatea de a intra două sau chiar toate,  ce va  rămâne se va realiza din surse proprii. În cadrul acestui proiect se finanțează și refacerea acoperișului. 




Se arată faptul că, execuția lucrărilor,  din ce în ce este mai scumpă din pricina creșterii prețurilor la materialele de construcții și care au tendința de a mai crește și în continuare.






 a fost aprobat cu 10  voturi pentru 
DIVERSE:
                     Sunt întrebări cu privire la posibilitatea rezolvării  problemei de electricitate la casele recent construite pe strada Nouă. 




Se lucrează la proiect și în cel mai scurt timp posibil se va depune pentru aprobare.




Se poartă discuții cu privire la începerea lucrărilor la infrastructura apă canalizare strada Mesteacănului. Cum permite vremea vor  începe  lucrările. Utilajul va fi dat de primărie iar lucrarea va fi realizată de Romaqua Prest.




Este arătat faptul că, ședințele consiliului sunt ședințe publice în cadrul căruia se discută tot ce este în interesul localității, proiecte, sesizări, reclamații etc., și se iau măsuri în acest sens.

           

Se ridică problema  scurgerii  de informații eronate, care nu sunt transmise în contextul în care au fost discutate. Informațiile trebuie să ajungă la localnici din surse directe  și așa cum au fost discutate . În ultima perioadă au ieșit în spațiul public informații eronate , care deteriorează imaginea/credibilitatea  unui consilier sau al întregului consiliu .




În cadrul ședinței din 03 martie 2022 s-a discutat identificarea unor loturi de teren unde este posibil amenajarea de parcări pentru autoturisme.




Este prezentat un proiect în acest sens. 




Este foarte necesar identificarea unor astfel de terenuri o dată cu creșterea numărului de turiști. 




Trebuie gândit un loc și pentru parcarea rulotelor, crescând interesul în acest sens. Zona trebuie să aibă utilități publice apă, canalizare, iluminat  și grup sanitar ecologic.




Se discută despre amenajarea zonei între casa de copii, și centrul de informare din stațiune.




Este ridicată problema curățeniei în localitate, deși se strânge gunoiul, zilnic apare la loc. Din păcate gunoiul este aruncat unde se apucă, nimeni nu are grijă de nimic.




Clasele 1-4 se mută la casa de cultură iar clasele 5-12 rămân la școală. Din toamnă vor începe la sala de sport. Modulele sunt foarte scumpe și se dorește ca pe fundație de beton din structură metalică să fie construite spații adecvate pentru predare. După terminarea reabilitării școlii iar elevii  se vor reîntoarce  la școală, construcțiile astfel realizate pot fi folosite în diferite scopuri. 




D-ul consilier Maier se oferă voluntar pentru efectuarea unui studiu de amenajare a zonei  dintre casa de copii, și centrul de informare din stațiune.




Este arătat  faptul că,  forajul din strada Nadăsa urmează să fie captat la fabrică. Trebuie văzut zona unde vor fi amplasate conductele și cum vor fi realizate lucrările. Trebuie văzută cum a fost condusă apa prin zona Poiana Zânelor. Este făcută o lucrare de mântuială. 




Trebuie avut mare grijă la efectuarea diferitelor lucrări executate, să nu mergem pe principiul de a cheltui banii, lucrările efectuate ar trebui să fie de calitate. În caz de asfaltare trebuie văzut infrastructura de apă canalizare, care trebuie așezată înainte de efectuarea lucrărilor și nu după. 
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



            PREŞEDINTELE ŞEDINŢEI,
    Moldován Kémenes Ildikó Anna  


                      Bayka Gyula
